П Р И С Ъ Д А 
№ ________
гр. ЛЕВСКИ,   25.07.2008   год.

В ИМЕТО НА НАРОДА
Левченски районен съд на  двадесет и пети юли  през две хиляди и осма година в открито съдебно заседание, в следния състав:
ПРЕДСЕДАТЕЛ: СТОЙКА МАНОЛОВА
   СЪДЕБНИ ЗАСЕДАТЕЛИ:
при секретаря  Илияна Петрова, в присъствието на прокурор Цветомир Папурков, разгледа докладваното от съдия Манолова н.д.о.х. 20084410200304 и на основание данните по делото и закона
П Р И С Ъ Д И :
	ПРИЗНАВА подсъдимия Г.Ю., роден на * г. в гр.Л., *, ЕГН *, за ВИНОВЕН в това, че на 11.02.2008 г. в местността „Карамандол”, в землището на гр.Левски, без редовно писмено позволително, отсякъл  от горския фонд 2 куб.м. дърва за огрев от ясен, на стойност 104,00 лв., като деянието представлява маловажен случай, поради което и НА ОСНОВАНИЕ чл.235, ал.6, във връзка с ал.1, във връзка с чл.55, ал.1, т.2, б.”в” от НК, го ОСЪЖДА да заплати ГЛОБА в размер на СТО ЛЕВА. 
	На основание чл. 53 ал.1 б.”а” от НК ОТНЕМА в полза на държавата веществено доказателство 1 брой ръчен трион (жага), собственост на подсъдимия и послужил за извършване на престъплението.
	ОСЪЖДА подсъдимия Г. Ю. със снета по делото самоличност да заплати направените деловодни разноски в размер на 40 лв.  
	ПРИСЪДАТА подлежи на жалба и протест пред ПОС в 15- дневен срок от днес.

						ПРЕДСЕДАТЕЛ:

МОТИВИ ПО НОХД 20084410200304

	Обвинението против подсъдимия Г.Ю., роден на * г. в гр. Л., живущ в гр.Л., *, ЕГН *, е по чл. 235 ал.6, във вр. с ал.1 от НК, затова че на 11.02.2008 г. в местността „Карамандол” в землището на гр. Левски, без редовно писмено позволително, отсякъл от горския фонд 2 кубически метра дърва за огрев от ясен, на стойност 104 лв., като деянието представлява маловажен случай.
	Подсъдимият е получил препис от обвинителния акт, разбира обвинението и признава вината си.
Съдът като прецени събраните по делото доказателства, приема за установено следното:
На 11.02.2008г. свидетелите В.Д., А.В. и П.Д. – служители в ДЛ–Плевен получили сигнал затова, че в местността „Карамандол”, находяща се в землището на гр. Левски, се извършва незаконна сеч. Тримата свидетели посетили местността и при пристигането си забелязали конска каруца.  Непосредствена близост до нея се намирал подсъдимият Ю., който извършвал сеч с ръчен трион тип „жага”. Свидетелите му поискали разрешително за сеч. Подсъдимият не представил такова. Отсечените от подсъдимия дърва били измерени с помощта на рулетка и се установило, че той бил отсякъл 2 куб. м. дърва от ясен. Свидетелят Д. съставил на подсъдимия акт за установяване на административно нарушение с бланков №0004608/2008 г., като задържал и 1 бр. ръчен трион –„жага”.  
Съгласно разпоредбата на чл. 2, ал.2 от Закона за горите, „Горски фонд по смисъла на този закон е територията, предназначена основно за гори, обхваща гори и храсти, както и земите за залесяване и недървопроизводителните земи, посочени в кадастъра.”
От заключението на вещото лице по назначената съдебна – лесотехническа експертиза е видно, че стойността на 2 куб. м. дърва за огрев от ясен е 104 лв.
      
Подсъдимият и защитникът му са дали съгласие да бъде открита процедура по предварително изслушване на страните и да не се провежда разпит на всички свидетели и вещи лица, а при постановяване на присъдата непосредствено да се ползва съдържанието на съответните протоколи и експертни заключения от до съдебното производство.
Подсъдимият Ю. е признал изцяло фактите, изложени в обстоятелствената част на обвинителния акт и се е съгласил да не се събират доказателства за тези факти.  
В съответствие с разпоредбите на НПК и на основание чл. 371 от НПК съдът е уведомил подсъдимия, че съответните доказателства от до съдебното производство и направеното от него самопризнание по чл. 371 т.2 от НПК ще се ползва при постановяване на присъдата.
На основание чл. 373 ал.3 от НПК и предвид обстоятелството, че действията по разследването са извършени при условията и по реда, предвиден в НПК, съдът е одобрил изразеното съгласие. 
С определение на основание чл. 372 ал.4 от НПК съдът е обявил, че при постановяване на присъдата ще ползва самопризнанието, без да събира доказателства за фактите, изложени в обстоятелствената част на обвинителния акт.   
 На основание чл. 283 от НПК съдът е присъединил към доказателствата писмените доказателства, събрани на досъдебното производство.   
 На основание чл. 373 ал.2 от НПК съдът не е извършил разпит на подсъдимия, свидетелите и вещите лица за фактите, изложени в обстоятелствената част на обвинителния акт. 
 Съдът приема, с оглед на събраните по делото доказателства, че обвинението е доказано по безспорен и несъмнен начин.
Налице е извършено деяние. Деянието е извършено от подсъдимия Г. Ю.. Извършено е виновно, при форма на вината пряк умисъл.
С оглед на събраните по делото доказателства съдът приема, че подсъдимият е осъществил от обективна и субективна страна състава на чл. 235 ал.6, във вр. с ал.1 от НК, тъй като на 11.02.2008 г. в местността „Карамандол” в землището на гр. Левски, без редовно писмено позволително, отсякъл от горския фонд 2 кубически метра дърва за огрев от ясен, на стойност 104 лв., като деянието представлява маловажен случай.
 Причина за извършване на престъплението е неспазване на установения правов ред.
При определяне на наказанието по отношение на подсъдимия съдът взе предвид признанията на вината, както и на всички факти в обвинителния акт, съдействието, което е оказал на органите на съдебното и досъдебно производство, причините и мотивите за извършване на деянието, целите на наказанието и превъзпитанието на подсъдимия. 
Съдът съобрази и разпоредбата на чл. 373 ал.2 от НПК, според която при постановяване на осъдителна присъда, определя наказанието при условията на чл. 55 от НК и без да са налице многобройни или изключителни смекчаващи отговорността обстоятелства.
За извършеното от подсъдимия престъпление законът предвижда следните наказания: лишаване от свобода до една година, или пробация, или глоба от 100 до 300 лв.  
Съдът счита, че с оглед на предишните осъждания на подсъдимия, причините и мотивите за извършване на престъплението, неговото добро процесуално поведение и чистото му съдебно минало, наказанието, което би изиграло своята превъзпитателна роля по отношение на подсъдимия е алтернативно предвиденото наказание  пробация.
С оглед на изложеното и предвид обстоятелството, че производството по делото се провежда по реда на съкратеното съдебно следствие,  следва да бъде приложена разпоредбата на чл. 55 ал.1, т.2, б.”в” от НК и предвид това, че определеното по отношение на подсъдимия наказание е пробация,  съдът следва да замени наказанието пробация с глоба в минималния, предвиден от закона размер.
На основание изложеното съдът осъжда подсъдимия Е. на наказание глоба в размер на 100 лв.
Тъй като е използван трион за извършване на престъплението, следва да се приложи разпоредбата на чл. 53, ал.1 б.”а” от НК и съдът да отнеме в полза на държавата веществено доказателство – 1 бр. ръчен трион, тип „жага”, собственост на подсъдимия и послужил за извършване на престъплението.
При този изход на делото следва подсъдимият да бъде осъден да заплати направените деловодни разноски в размер на 40 лв. 
Водим от горното съдът постанови присъдата си.

ПРЕДСЕДАТЕЛ: